โบรกฯชี้ SVI ไตรมาสสุดท้ายเข้าช่วงพีกรับเต็มบาทอ่อน ปีหน้ากำไรโตกว่า 30%
โบรกฯชี้ SVI ไตรมาสสุดท้ายเข้าช่วงพีกสุดในรอบปี ได้ประโยชน์จากค่าเงินบาทที่อ่อนค่าลง ทำให้ส่งออกง่ายขึ้น กำไรมีโอกาสจะโตถึง 32%ในปีหน้า
25 ธ.ค. 2558

บล.ยูโอบี เคย์เฮียน (ประเทศไทย) ระบุในบทวิเคราะห์ (25 ธ.ค.) ว่า บริษัท เอสวีไอ จำกัด (มหาชน) หรือ SVI (ราคาเป้าหมาย 6.20 บาท) รายงานงบไตรมาส 3/58 ออกมาดีแล้ว ต่อไปงบไตรมาส 4 จะเข้าสู่ช่วงพีค ได้ประโยชน์จากค่าเงินบาทที่อ่อนค่าลง ทำให้ส่งออกง่ายขึ้นและไม่ส่งออกไปจีน ทำให้ผลกระทบจากเศรษฐกิจจีนที่ชะลอตัวมีค่อนข้างน้อยต่อ SVI ส่วนปีนี้จะเดินเครื่องผลิตได้เต็มที่เหมือนก่อนช่วงไฟไหม้ ประกอบกับ demand จากยุโรปยังแข็งแกร่งอยู่และปีหน้าจะได้ลูกค้าใหม่จากอเมริกามา 6 ราย เป็นรายได้เสริมถึง 1,200 ล้านบาท ส่งผลให้กำไรมีโอกาสจะโตถึง 32%ในปีหน้า แถม PE ของ SVI ปัจจุบัน 11.6 เท่า ถูกกว่าเฉลี่ยกลุ่มที่ 12.6 เท่าด้วย